কুশীনগর বিমানবন্দর

কুশীনগর বিমানবন্দর উত্তরপ্রদেশের কুশীনগর জেলার কুশীনগর শহরের একটি বিমানবন্দর এবং এটি কুশীনগর জেলার গোরখপুরের শহর থেকে ৫২ কিলোমিটার পূর্ব দিকে আবস্থিত। বিমানবন্দরটি ৫৮৯ একর জমি জুড়ে বিস্তৃত। বিমানবন্দরটি একটি গুরুত্বপূর্ণ বৌদ্ধ তীর্থস্থানের কাছে অবস্থিত, যেখানে গৌতম বুদ্ধ তাঁর মৃত্যুর পর পরিনির্বাণ লাভ করেছিলেন বলে কথিত আছে। এই বিমানবন্দরটি রাজ্য সরকার তৈরি করার পরিকল্পনা করেছে, যাতে আন্তর্জাতিক পর্যটকরা স্থানটি পরিদর্শন করতে সক্ষম হন। কুশীনগরের গুরুত্বপূর্ণ বৌদ্ধ তীর্থ কেন্দ্রে আগত আন্তর্জাতিক পর্যটকদেরকে বিমান পরিষেবা প্রদান করার জন্য উত্তরপ্রদেশ সরকার বিমানবন্দরটির উন্নয়ন ঘটানোর পরিকল্পনা করে। এই প্রকল্পের জন্য ১৮০ কোটি টাকা ব্যয়ে ৫৫০ একর জমি অধিগ্রহণ করা হয়। ভারত সরকার ২০% এর একটি "ভিজিবিলিটি গ্যাপ ফান্ডিং" (ভিজিএফ) প্রদানে সম্মত হয়। বিমানবন্দরটি উত্তরপ্রদেশ সরকার ও ভারতের ভারতীয় বিমানবন্দর কর্তৃপক্ষের (এএআই) যৌথ উদ্যোগের মাধ্যমে নির্মিত পরিকল্পনা করা হয়। প্রাথমিকভাবে পিপিপি মডেলের প্রকল্পটির জন্য খরচ ৩৭৫ কোটি টাকা ধরা হয়। উত্তরপ্রদেশ সরকার "আইএলএন্ড এফএস অব ইনফ্রাস্ট্রাকচার ডেভেলপমেন্ট কোম্পানি লিমিটেড"কে পিপিপি প্রকল্প পরামর্শদাতা হিসাবে নির্বাচিত করে। এই প্রকল্পটি ২০১০ সালের সেপ্টেম্বর মাসে বেসামরিক বিমান পরিবহন মন্ত্রক থেকে "নীতিমালা অনুমোদন" অর্জন করে। ২০১৩ সালে বিমানবন্দরের উন্নয়নের জন্য সরকার সুপরিচিত পরিকাঠামো সংস্থাসমূহের কাছ থেকে ১৫ টি প্রযুক্তিগত দরপত্র লাভ করে। রাজ্যের মন্ত্রিপরিষদ ২০১৪ সালের জানুয়ারি মাসে প্রকল্পের অনুমোদন ও আর্থিক দরপত্রের নথি অনুমোদন করে। কিন্তু প্রকল্পের খরচ ও আকারের পরিমাণ কমাতে বিভিন্ন প্রচেষ্টা সত্ত্বেও, সরকার বেসরকারি কর্মকর্তাদের তার কার্যকারিতা সম্পর্কে সন্তুষ্ট করতে পারেনি। রাজ্য সরকার প্রকল্পটির সাথে এগিয়ে যাওয়ার জন্য ২০১৫ সালের মে মাসে এএআই-এর সমর্থনের সিদ্ধান্ত গ্রহণের সিদ্ধান্ত নেয়। কুশীনগরের প্রস্তাবিত আন্তর্জাতিক বিমানবন্দর নির্মাণের জন্য ১৯৯ কোটি টাকার তহবিল ২০১৭ সালের নভেম্বর মাসে যোগী আদিত্যনাথের নেতৃত্বে উত্তরপ্রদেশ সরকারের পক্ষ থেকে প্রদান করা হয়। তিনি ২০১৮ সালের ফেব্রুয়ারিতে "ইউপি ইনভেস্টমেন্ট সামিট"-এর সময় ঘোষণা করেছেন যে, "কুশীনগর বিমানবন্দরটি ২০১৮ সালের মাঝামাঝি থেকে চালু হবে। সরকার কর্তৃক একটি বিশাল উন্নয়ন হবে এই অঞ্চলয়ে, যা এই অঞ্চলয়ে সরাসরি ও পরোক্ষভাবে কর্মসংস্থানের ব্যবস্থা করবে।" কেন্দ্রীয় মন্ত্রিসভা কমিটির চেয়ারম্যান নরেন্দ্র মোদী ২০২০ সালের ২৪শে জুন কুশীনগর বিমানবন্দরকে আন্তর্জাতিক বিমানবন্দর হিসাবে স্বীকৃতি দেওয়ার সিদ্ধান্ত গ্রহণ করেন। এটি ভারতের ২৯তম এবং জেওয়ার বিমানবন্দর সহ উত্তরপ্রদেশের চতুর্থ আন্তর্জাতিক বিমানবন্দর। এই বিমানবন্দরটি ভারতের কাছে কৌশলগতভাবে গুরুত্বপূর্ণ, কারণ এটি নেপালের সীমান্ত কাছাকাছি অবস্থিত। কুশীনগর বিমানবন্দরের রানওয়েটি আস্ফাল্ট দ্বারা নির্মিত। বিমানবন্দরের রানওয়ে ১১/২৯ সংখ্যার সঙ্গে ৩.২ কিমি (১০,০০০ ফু) দীর্ঘ ও ৪৫ মি (১৪৮ ফু)চওড়া। বিমানবন্দরের এপ্রোনটিতে একসঙ্গে ৫ টি বোয়িং ৭৩৭-৯০০ বিমান ধারণ করতে সক্ষম। . "Kushinagar airport to be a boon for migrant labourers"। The Times Of India, Shailvee Sharda, TNN Feb 23, 2013, 03.53AM IST। এপ্রিল ২, ২০১৩ তারিখে মূল থেকে আর্কাইভ করা। সংগ্রহের তারিখ মে ২০, ২০১৮।  "Kushinagar international airport project to get wings"। Business Standard। ১৭ জানুয়ারি ২০১৪। সংগ্রহের তারিখ ৫ আগস্ট ২০১৪।  "Kushinagar international airport to get ready for take-off"। Business Standard। জানুয়ারি ৭, ২০১৩।  "Stuck for 7 years, govt decides to rope in AAI for Kushinagar airport"। Indian Express। ১০ মে ২০১৫। সংগ্রহের তারিখ ১১ মে ২০১৫।  "15 bids infuse new life into Kushinagar airport project"। Hindustan Times। ২৩ ফেব্রুয়ারি ২০১৩। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৪।  "UP gets its third international airport: Schedule of the first flight, other details"। mint (ইংরেজি ভাষায়)। ২৪ ফেব্রুয়ারি ২০২১। সংগ্রহের তারিখ ২৯ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kushinagar airport's flight connectivity from Delhi, Mumbai and other cities. Details here"। www.livemint.com। সংগ্রহের তারিখ ২৯ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)